عفراء علوي محمدي- كود اعتبر عبد الإله بنكيران رئيس الحكومة السابق والأمين العام السابق لحزب العدالة والتنمية أن القوانين اللي كتعارض الحريات الفردية فالمغرب اللي كتدار بالسترة لا علاقة لها بالإسلام. وزاد فلايف ليه اليوم على صفحتو ففيسبوك ان هذ القانون اللي بحال هكذا فإشارة للفصل 490 من القانون الجنائي جابو الماريشال اليوطي خلال الاستعمار والدين مافيهش هكذا ما يمكنش فالدين يجي يدق عليك بابك شي حد تسد بابك إلى بغيتي هذاك شغلك اللي لا يجوز هو تدير داكشي علنية كيقول بنكيران. أما إلى جا الإنسان يدير هذشي برا فالمجتمع غدي يتفاهم معاه ومايخليهش كيضيف بنكيران. ومعروف أن الفصل 490 من القانون الجنائي اللي كيجرم العلاقة الجنسية الرضائية خارج إطار الزواج توضع مع جملة من القوانين اللي تضمنها القانون الجنائي لسنة 1962 واللي كان شرف على وضعها الماريشال اليوطي.